NaiveNeuron/SloPal huggingface dataset:
M. Pado, poslanec: (2008-01-21):
Pán poslanec Senko, najhoršie na tom SPP je to, že tam sa už nedá kradnúť. To je najhoršie. Že už je to v takom štádiu, že z toho nič nemáte. Už sa tam kradnúť nedá ani koruna. (Reakcie z pléna.) A keď spochybňujete to, čo som povedal, pán poslanec Senko... (Reakcie z pléna.) Ja vám tu ukážem sumárnu doložku finančných a ekonomických vplyvov a vplyvov na zamestnanosť, ktorú spracovalo ministerstvo hospodárstva, a skúste mi povedať, ako by som sa k tomu dostal ja. Skúste mi to povedať. Druhá vec, tu je návrh na poskytnutie štátnej pomoci pre spoločnosť, nebudem citovať názov tejto firmy, kde sa v závere píše, a to je stanovisko, ktoré pripravilo ministerstvo hospodárstva: „Na základe predchádzajúceho posúdenia Ministerstvo hospodárstva SR dospelo k záveru, že navrhovaná štátna pomoc formou úľavy na dani z príjmov právnických osôb vo výške 700 mil. korún, čo predstavuje 24,10 percenta z oprávnených nákladov vo výške“ a tak ďalej „v prospech spoločnosti na podporu investičného zámeru závod na výboru bioetanolu je v súlade so schémou a považuje ju za zlučiteľnú so Zmluvou o Európskom spoločenstve v zmysle čl. 87 ods. 3 písm. a) Zmluvy o Európskom spoločenstve.“ Takže ak máte pocit, že som si niečo ja vyfabuloval, vymyslel, že nemám nič iné na práci, len sledovať, čo vláda kedy schvaľuje, a vymýšľať si komunikáciu medzi niekým, no, nemajte mi za zlé, pán Senko, naozaj toto nepatrí medzi moje priority a naozaj ma nikdy nezaujímalo, kto naspieval hymnu hokejistov Slovenskej republiky. Takže, dámy a páni... (Prerušenie vystúpenia časomierou.)
P. Hrušovský, podpredseda NR SR: (2001-10-23):
I. Belohorská, poslankyňa: Ďakujem pekne, pán predsedajúci. Pán minister, zarazila ma tá vaša veta, kde ste povedali, prečo si nevezmete dokument, hoci aj v predchádzajúcom vystúpení pán kolega Brňák sa vás slušne  raz dopytoval, kde je zmluva, a teda mali by sme dostať náležité dokumenty. Ja by som bola veľmi rada, keby ako minister vlády ste vedeli svoje miesto v politike tak, ako ho máme vedieť my. Nielen ako poslanci, ale aj ako opozícia. Poslanci kontrolujú činnosť vlády. Vy ako minister by ste sa nemali pýtať, prečo si nevezmeme, ale naučte sa trochu aj vy trochu inú, chceme ísť do Európy, trochu iné oslovenie. Páni poslanci, buďte takí láskaví a pripravím vám dokument a pozrite si a odsúhlaste mi to. Znovu zopakujem, vy môžete cez koaličnú radu tlačiť a zaväzovať svojich poslancov, že sa nedostanú na kandidátky, že nebudú to, že nebudú to, keď nezahlasujú, ale nie takýmto spôsobom komunikovať s nami. Ešte raz, opozícia a poslanci sú tu na to, aby kontrolovali vládu v jej činnosti. Čiže my si nebudeme sa domáhať materiálu. To je vaša povinnosť, keď chcete, aby ste to mali odhlasované, aby ten materiál sme mali dostupný, lebo vy ste si to asi neuvedomili aj v tom predchádzajúcom vstupe, keď sa kolega Brňák domáhal zmluvy, že vlastne všetci, a mali by si to teraz uvedomiť vaši poslanci, že budú hlasovať o niečom, čo asi im nie je dostatočne známe. A prepáčte, brať zodpovednosť za to, že jeden politik povie, že toto je dobrá vec, ja by som si na to sama na vašom mieste netrúfla.
Laššáková, Jana, podpredsedníčka NR SR (2015-09-30):
Odovzdávam slovo spravodajkyni ktorú určil navrhnutý gestorský výbor pre sociálne veci, poslankyni Monike Gibalovej. Nech sa páči, pani spravodajkyňa, máte slovo.
Bugár Béla, podpredseda NR SR (2019-06-20):
Prezentujme sa a hlasujme o bodoch zo spoločnej správy. (Hlasovanie.) Prítomných 138, za 98, zdržalo sa 39 poslancov, 1 nehlasoval. Návrh sme schválili.
Hrnčiar, Andrej, podpredseda NR SR (2016-10-19):
Ďakujem. Chce reagovať pán poslanec Madej? Nie. Takže vyhlasujem všeobecnú rozpravu za skončenú, pani podpredsedníčka vlády už zaujala stanovisko. Nech sa páči. Nie, takže prerušujem rokovanie o tomto bode programu. V rokovaní budeme pokračovať druhým čítaním o vládnom návrhu zákona o registri partnerov verejného sektora a o zmene a doplnení niektorých zákonov . Vládny návrh zákona je pod tlačou 173. Spoločná správa výborov má tlač 173a. Prosím podpredsedníčku vlády a ministerku spravodlivosti Slovenskej republiky Luciu Žitňanskú, aby vládny návrh zákona odôvodnila.
Faič, Vladimír, poslanec NR SR (2010-09-08):
Ale ja budem reagovať na predrečníka, dovolil som si to, pretože celé vystúpenie vo faktickej bolo o niečom inom. Ja chcem oceniť vystúpenie pána poslanca Mikuša, bolo fundované, slušné a vlastne aj vysvetlil podstatu referenda, aj všetko. Chýba mi ale, pán poslanec, aký je, vystupovali ste za poslanecký klub SDKÚ, aký je postoj SDKÚ k referendu, čo SDKÚ ide robiť v súvislosti s referendom? Ďakujem.
Viskupič, Marián, poslanec NR SR (2021-03-30):
Ďakujem pekne. Vážený pán predsedajúci, v rozprave nevystúpil žiadny poslanec. Budeme hlasovať o bodoch spoločnej správy č. 1 až 4 spoločne s návrhom, spoločne s návrhom gestorského výboru schváliť.
Žiga, Peter, podpredseda NR SR (2024-09-26):
Pán poslanec, nemusíte zvyšovať na mňa hlas, nemusíte ani tú dynamiku hlasu používať. Postupujeme podľa rokovacieho poriadku. Ak máte pocit, že sme porušili rokovací poriadok, môžete dať námietku, alebo niečo podobné. Ja si myslím, že poslanecká snemovňa väčšinou rozhodla o postupe, akým budeme postupovať pri prvom čítaní. Pán poslanec Pročko. (Potlesk.)
Cmorej, Peter, poslanec NR SR (2020-04-07):
Ja tu s úžasom počúvam, čo sa tuná deje posledná, čo to tuná, čo tu kolegovia rozprávajú posledné, posledné hodiny, rozumiem, že kampaň si treba robiť, je to pre vás krásna téma, ale rád by som pánovi Tarabovi vysvetlil, ako fungujú úvery, a teda aj vám ostatným. Úroky platíte vždy len zo sumy, ktorú aktuálne dlhujete, to znamená, vy keď si zoberiete úver a hneď na druhý deň ho celý splatíte, tak vy zaplatíte úrok len za ten jeden jediný deň. To znamená, že ak, ak niekomu, ako teoreticky to možné je. To znamená, že ak pominú krízové opatrenia, ľudia budú mať príjem a napríklad nejaký spotrebný úver hneď vyplatia, nepreplatia o nič navyše, lebo ten úver nemali dlhšiu dobu. Pokiaľ si odložili splátky a budú mať úver dlhšiu dobu, tak zaplatia len úrok za tú dobu, o ktorú to dlhšie mali. Prečo neodpustíme aj, aj tie úroky? Už to vysvetľoval kolega Marián Viskupič, lebo v tom momente by všetci prestali úvery platiť. Prečo by ste platili úver, keď nemusíte, keď vás to nič nestojí? To je absolútne elementárna logika. Ďakujem.
Danko, Andrej, predseda NR SR (2019-03-27):
Poslanec Kollár.
Sólymos, László, minister životného prostredia SR (2017-02-02):
Dobre. Môžem vám na to odpovedať, to znamená ešte raz. Nech sa páči.
Figeľ, Ján, podpredseda NR SR (2016-02-11):
Nech sa páči, pán predseda Peter Pellegrini.
Bugár, Béla, podpredseda NR SR (2017-04-07):
Pani poslankyňa Jurinová.
Šipoš, Michal, poslanec NR SR (2023-10-25):
Ďakujem veľmi pekne. Keďže nemôžem faktickou, aj vy ste, pán predseda parlamentu, vystúpili, vraveli ste, že nebudete vystupovať, tak dovolím si poopraviť vás a uviesť to na pravú mieru. Keď sme sa stretli zástupcovia koalície a opozície, pán predseda Šimečka tu namietal a hovoril o tom, že to nie je pomerné rozdelenie, a vy ste vtedy jednohlasne, vy, pán Danko a pán Fico, ste sa usmiali a povedali ste, že vy na tom trváte a bodka. Aby bolo jasné pre všetkých. Ďakujem pekne.
Bugár, Béla, podpredseda NR SR (2017-12-07):
Prezentujme sa a hlasujeme. (Hlasovanie.) Prítomných 134 poslancov, proti 76, zdržalo sa 58 poslancov. Tento bod nebol schválený. Nech sa páči.
Danko, Andrej, podpredseda NR SR (2024-09-17):
S faktickou poslanec Pročko.
Kollár, Boris, poslanec NR SR (2016-04-21):
Ďakujem, pán podpredseda, za slovo. Ďakujem poslancovi Krajniakovi za zmierlivé slová, za úvahu, ako by sme sa mali medzi sebou správať a komunikovať. Aj ja osobne sa budem o to snažiť. Síce nie vždy sa mi to darí, ale budem sa aj ja o to snažiť. Milan, ďakujem.
Blanár, Juraj, podpredseda NR SR (2022-10-20):
Ďakujem, pán spoločný spravodajca. Otváram rozpravu. Písomnú prihlášku som neobdržal do rozpravy. Dávam možnosť prihlásiť sa ústne. Pani poslankyňa Mierna, skúste si vytiahnuť kartu asi a zatlačiť, chvíľočku. Viem o vás, že máte záujem. Vidím, že okrem pani poslankyni Miernej nikto iný a potom ešte pán navrhovateľ Viskupič. Uzatváram možnosť prihlásiť sa ústne do rozpravy. Pani poslankyňa Mierna, máte slovo. Po nej sa prihlásil v zmysle rokovacieho poriadku pán navrhovateľ. Nech sa páči, pani poslankyňa.
P. Hrušovský, predseda NR SR: (2005-01-19):
Nech sa páči, pán poslanec Husár. S. Husár, poslanec: Ďakujem pekne. Chcem, vážené kolegyne, kolegovia, dodať, že sa v celom rozsahu pripájam k stanovisku pána ministra a naozaj v tomto prípade len pre nové a hladké schválenie pôvodného návrhu zákona nie je potrebné túto pripomienku pána prezidenta akceptovať. Právne zhodnotenie reality, ako ho predniesol pán minister, úplne zodpovedá nášmu právnemu poriadku. A navyše chcem doložiť, že aj následné zverenie do pestúnskej starostlivosti, pokiaľ by ho robil súd, bude robiť predovšetkým na základe stanoviska, odborného stanoviska a posúdenia príslušného orgánu, ktorému vlastne v pôvodnom návrhu zákona táto kompetencia bola zverená. Takže podporujem toto stanovisko pána ministra a takisto prosím a odporúčam schváliť zákon v pôvodnom znení. Ďakujem.
Hrnčiar, Andrej, podpredseda NR SR (2016-06-15):
Ďakujem. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem všeobecnú rozpravu za skončenú. Chcete zaujať stanovisko? Nie. Prerušujem rokovanie o tomto bode programu. Pristúpime k prvému čítaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 85/2005 Z. z. o politických stranách a politických hnutiach v znení neskorších predpisov . Návrh zákona má parlamentnú tlač 126, návrh na jeho pridelenie na prerokovanie výborom je v rozhodnutí č. 115. Dávam slovo poslancovi Marianovi Kotlebovi, aby za skupinu poslancov návrh zákona uviedol.
Figeľ, Ján, podpredseda NR SR (2015-11-11):
Pokračujte.
Laurenčík, Milan, podpredseda NR SR (2020-06-09):
Pán poslanec Miloš Svrček.
Blaha, Ľuboš, poslanec NR SR (2021-05-05):
Pani kolegyňa, či sa vám to páči alebo nie, toto nie je spravodlivosť, ale jedna primitívna živočíšna pomsta na úrovni afrických Hutuov, ktorí povraždili 800-tisíc Tutsiov, aby, len aby sa pomstili, len aby robili zle. A toto teraz idete páchať vy a sa tu oháňate takými krásnymi slovami, ako je spravodlivosť. Ja budem parafrázovať kolegu, ktorý tu niečo hovoril, ja to poviem inak. Je neodškriepiteľným faktom, že kapitalizmus zabil viac ľudí v dejinách než komunizmus a fašizmus dokopy, viac. A budeme teraz z našich ideologických pozícií, vy máte iné, ja mám iné, teraz trestať vždy tie iné vlády, iné režimy, iné systémy? Predstavme si situáciu, vaša vláda – a ja som o tom presvedčený a myslím si, že viacerí kolegovia v SMER-e a v dnešnej opozícii – môže za to, že zomrelo 11 800 ľudí na Slovensku. Ja som o tom presvedčený. Predstavte si, že prídeme k moci a že povieme, že tým, že ste takéto niečo spáchali, tak vám tie štyri roky, ktoré teraz vládnete, nebudeme zarátavať do dôchodku. Predstavte si to, lebo toto teraz robíte, že my vás takto obviníme a zoberieme vám vaše sociálne práva a budeme z vás robiť zločincov. Toto teraz presne robíte. Robíte to ľuďom, ktorí žili v bývalom režime, ktorí nemuseli byť zlí, jednoducho buď niečomu verili, alebo možno len boli obyčajnými úradníkmi, normálne si plnili svoje pracovné povinnosti, a vy im teraz idete siahnuť, starým ľuďom, seniorom, tým, ktorých by sme si mali vážiť, tým idete siahnuť na tie posledné peniaze, čo majú? Toto považujete za spravodlivosť? Toto je tá spravodlivosť, tým, ktorí sa nemôžu brániť, takýmto spôsobom zoberiete všetko, čo majú? A bez toho, že by ste im dokázali vinu, že niečo spravili, lebo žiaden súd nenavrhujete, tak im dávate prezumpciu viny, ja o tom ešte budem rozprávať. Toto je taká bohapustá pomsta, že, pani kolegynka, ja byť na vašom mieste, by som sa veľmi, veľmi hanbil.
Sulík, Richard, predseda NR SR (2010-12-01):
Ďakujeme pekne. Na faktické poznámky reaguje pán poslanec Ondruš.
Bublavý, Dušan, poslanec NR SR (2016-12-07):
Nakoľko spoločná správa neobsahuje žiadne konkrétne pozmeňujúce návrhy, môžeme pristúpiť k hlasovaniu o pozmeňujúcich a doplňujúcich návrhoch vyplývajúcich z rozpravy. Pán predseda, dajte hlasovať o prvom pozmeňujúcom a doplňujúcom návrhu pána poslanca Miroslava Ivana, k čl. I § 7.
Uhliarik, Ivan, poslanec NR SR (2014-07-01):
Ďakujem pekne, ani ja som ho tu nevidel. Ale pán kolega bude náhradník.
Kondrót, Maroš, poslanec NR SR (2017-02-01):
Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, výboru pre hospodárske záležitosti, výboru pre pôdohospodárstvo, životné prostredie a výboru pre obranu a bezpečnosť. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali vo výboroch do 17. marca 2017 a v gestorskom výbore do 20. marca 2017.
Podmanický, Ján, poslanec NR SR (2020-05-13):
Ďakujem za slovo. Pán poslanec, aj vaše vystúpenie je dôkazom toho, že viete, čo hovoríte. Máte skúsenosti, máte prax, ste človek z reálneho prostredia a veľmi slušne ste tu vysvetlili ten reálny obraz, že na jednej strane tu máme konkrétnu skúsenosť, na druhej strane je tu teória pani ombudsmanky úplne odtrhnutá od reality. A nebolo to len vaše vystúpenie, tých vystúpení tu bolo veľa, ktoré potvrdzujú moje slová. Takže pán poslanec Taraba mi síce zobral myšlienku alebo prvý tú myšlienku povedal, ale ja ju zopakujem. Naozaj to vyzerá tak, že plénum Národnej rady neschváli túto správu, a to je vážny signál, pani ombudsmanka, voči vám. Ak plénum Národnej rady neschváli túto správu, tak naozaj by ste mali zvážiť svoje zotrvanie vo funkcii, pretože ťažko sa aj vám bude pracovať a ťažko sa vám bude vysvetľovať, prečo ďalej pôsobíte vo funkcii, keď ste svojím spôsobom nedostali dôveru Národnej rady Slovenskej republiky. Takže, pani ombudsmanka, chcem vás vážne, seriózne požiadať, aby, ak to hlasovanie nepodporilo vašu správu, aby ste zvážili odstúpenie z funkcie ombudsmanky.
Blanár, Juraj, podpredseda NR SR (2022-05-03):
Pán poslanec Podmanický s faktickou poznámkou.
Blanár, Juraj, podpredseda NR SR (2021-06-23):
S faktickou poznámkou pán poslanec Marek Šefčík. (Striedanie predsedajúcich.)
Vašečka, Richard, poslanec NR SR (2024-01-10):
Ďakujem veľmi pekne za slovo. Vraj je to rekord 31 faktických a bude sa to zvyšovať. (Smiech.) Ale k veci. Ďakujem, ďakujem pánovi kolegovi za, za príspevok. Mnohé z príspevkov viacerých pánov poslancov z opozície platilo, by to aj o koalícii, keby vystupovala, ale kolegov teda z opozície, aj tohto pána kolegu sú vystúpenia nováčikov, teda ktorí sú prvýkrát v Národnej rade, neboli v minulom volebnom období v Národnej rade, ja som bol, čiže viaceré tie reakcie na skrátené legislatívne konania, ktoré spomínal pán poslanec vo svojom vystúpení, som ja počul na vlastné oči alebo zažil som ich naživo. A tak ako to tu bolo už viackrát spomínané, drvivá väčšina z nich bola zapríčinená covidom, vojnou na Ukrajine a ďalšími krízami. Niektoré z nich boli zamerané na teda by sme o vecnú záležitosť, to znamená, že naozaj sme vnímali, že je potrebné kvôli nejakým škodám alebo inej naliehavosti robiť veci v skrátenom legislatívnom konaní. Ak a tiež, tiež niekedy, niekedy ako koalícia sme mali pokúšanie niečo vyriešiť rýchlo, síce s dobrým úmyslom, ale rýchlo. Tu však teraz keď vidím, tak pochybujem o tom dobrom úmysle zrušiť Úrad špeciálnej prokuratúry, znížiť tie trestné sadzby a hranice. Nevidím to ako naliehavé, nevidím to ako dobré, a preto argument typu, že aj vy ste to robili, tak to budeme robiť aj my, je neplatný a navyše objektívne nesprávny, pretože to je zákon. Môžeme sa sporiť, či to je zákonné a či to nie je, keď ste boli v opozícii, súčasná koalícia, tak ste teda vystupovali a kritizovali to a... (Prerušenie vystúpenia časomerom. Potlesk.)
Muňko, Dušan, poslanec NR SR (2016-04-18):
Hovorím na pána Matoviča. (Prerušenie vystúpenia predsedajúcim.)
Čekovský, Kristián, poslanec NR SR (2021-05-07):
Ďakujem pekne. Taktiež ďakujem pani predsedníčke Rady pre vysielanie a retransmisiu. Ja by som sa chcel iba v skratke poďakovať jednak pani predsedníčke a aj členom Rady pre vysielanie a retransmisiu za prácu v uplynulom roku, ale taktiež aj poslancom Národnej rady, ktorí podporili náš návrh zákona z minulého roku, ktorým sme vlastne zaviedli transparentné výberové konania, resp. aby som bol presný, verejné vypočutia kandidátov na členov Rady pre vysielanie a retransmisiu. To znamená, myslím si, že sme tým zaviedli taký pomerne zásadný prvok z, teda transparentnosti, pardon, zásadný prvok transparentnosti. Ľudia môžu proste sledovať online, kto akým spôsobom sa do tejto Rady vyberá. A myslím si, že je to niečo, čo určite do budúcna, ak to ostane v takejto podobe, ako sme sa to snažili aj hneď pri tom prvom verejnom vypočutí nastaviť, aby to bolo niečo, čo tu možno bude fungovať do budúcna aj po nás, o päť rokov, o 10 rokov. Možno pri tej politickej realite sa nie vždy podarí, aby po tých verejných vypočutiach boli vybratí tí najlepší z najlepších, uvidíme vždy pri akom zložení parlamentu, ale minimálne verejné vypočutia sú dobré preto, aby jednoducho do takých orgánov, akým je napríklad Rada pre vysielanie a retransmisiu, neboli vybraní možno tí najhorší z najhorších. Takže odfiltruje to určitým spôsobom ľudí, ktorí nie sú dostatočne odborne podkutí na fungovanie v takýchto radách. Videli, vlastne aj to bol dôvod, prečo sme k takémuto niečomu pristúpili, lebo sme videli, akým spôsobom to fungovalo v minulosti a že niektorí, teda niektoré politické strany si z toho robili vyslovene trafiky pre svojich nominantov a následne potom tie rozhodnutia tak vyzerali. Čiže pre nás je dôležité, aby aj médiá a novinári mali na Slovensku právnu istotu a keďže Rada pre vysielanie a retransmisiu je kontrolným orgánom pre, pre médiá na Slovensku, tak, tak myslím si, že určitým spôsobom im to práve táto rada garantuje, čiže môžu pracovať a fungovať lepšie a slobodnejšie. Následne sa chcem ešte na záver poďakovať aj za to, že v podstate Rada pre vysielanie a retransmisiu ide nad rámec ešte aj toho zákona, ktorým sme my chceli primárne zaviesť transparentnosť a Rada následne tie verejné, teda tie rokovania, ktoré sme tiež zaviedli, aby boli verejné, aby jednoducho aj prideľovanie frekvencií mohli sledovať či už ľudia, alebo uchádzači o tieto frekvencie, tak záznamy z týchto rokovaní sa zverejňujú na web Rady pre vysielanie a retransmisiu. Ako bolo spomenuté, funguje to dokonca aj ako edukačný prvok, to znamená, pre ľudí a budúcich novinárov a študentov žurnalistík alebo mediálnych škôl mediálneho práva, čiže to som ešte trošku ostal aj prekvapený, že aj takýto možno sekundárny, taká nejaká sekundárna výhoda aj z tohto celého zákona plynie. Takže toľko za mňa. Určite budeme aj my ďalej ešte pokračovať aj v zlepšovaní mediálneho prostredia na Slovensku aj takýmto spôsobom, aby rady a kontrolné orgány, ktoré na Slovensku máme v oblasti médií, aby fungovali lepšie a transparentnejšie. Ďakujem veľmi pekne, a teda to je všetko. Vďaka.
Hrnčiar, Andrej, podpredseda NR SR (2017-03-28):
Reakcia na faktickú poznámku, pán poslanec Dostál.
Bugár, Béla, podpredseda NR SR (2017-02-07):
Prezentujme sa a hlasujme. (Hlasovanie.) Prítomných 138 poslancov, za 59, proti 20, zdržalo sa 58 poslancov, 1 nehlasoval. Konštatujem, že návrh nebol schválený. Prosím teraz pána poslanca Chomu, aby uviedol hlasovanie v prvom čítaní o návrhu poslanca Rašiho na vydanie zákona, ktorým sa mení a dopĺňa zákon č. 401/1990 Zb. o meste Košice, tlač 372. (Hlasovanie o návrhu poslanca Národnej rady Slovenskej republiky Richarda Rašiho na vydanie zákona, ktorým sa mení a dopĺňa zákon Slovenskej národnej rady č. 401/1990 Zb. o meste Košice v znení neskorších predpisov , tlač 372.)
Baláž, Vladimír, poslanec NR SR (2014-03-25):
Ďakujem. Dovoľte mi takú malú paralelu. Samozrejme ja nie som právnik, som lekár ako kolega Osuský. Ak dobre tomu rozumiem, riešime právny problém, kedy rôzne strany toho sporu majú nejaký názor na nejakú vec. Samozrejme súdy rozhodli v nejakých stupňoch o tom, kde to mohlo ísť. Na záver mohol minister spravodlivosti ešte povedať, že dá urobiť dovolanie na najvyššiu inštanciu, ktorá môže rozhodnúť, ako sa vec skončí. Tá paralela je v tomto. Ak by sme my, ako lekári mali rozhodovať, čo sa deje s rakovinou prostaty napríklad, keďže som urológ, tak na to existujú také nejaké veci, ktoré sa volajú „evidence based“. Ten „evidence based“ znamená, že máte nejaké dôkazy na to, ako by ste mali postupovať v liečbe rakovinového ochorenia. A môžete postupovať buď tak, že máte empíriu, že sa len rozhodnete, lebo sa vám to páči, tá vec, alebo tá vec, alebo máte nejaký zbor, ktorý môže rozhodnúť, kde sa to môže dostať. Ten najvyšší zbor v urológii je ten IRP guidelines committee a na tú sme sa teraz obrátili. Ja nevidím žiadny problém. Ak by sme mali riešiť rakovinu prostaty, dovoľte kolega Osuský, politicky ste už dávno mŕtvy. Takže to je tá vec, že ešte raz, nech my riešime, (reakcia z pléna) riešime, riešime odborný problém, politickými, politickými nejakými nástrojmi. Ďakujem.
Zmajkovičová, Renáta, podpredsedníčka NR SR (2013-09-12):
Teraz vystúpi v rozprave podpredsedníčka Národnej rady Erika Jurinová. Nech sa páči
Číž, Miroslav, podpredseda NR SR (2015-09-18):
Ďakujem, pán minister. Spravodajkyňou, ktorú určil navrhnutý gestorský výbor, je pani poslankyňa Eva Hufková, má slovo.
Kaník, Ľudovít, poslanec NR SR (2013-11-26):
Ja som sa tiež čudoval, keď to pôvodné znenie tam bolo a hlavne z toho dôvodu, že tá filozofia zákona je úplne iná. Nerozumiem tomu, prečo tu bol pokus úplne sa vybrať opačným smerom. Filozofia zákona je postavená na tom, že oblastné organizácie cestovného ruchu vyberú nejaké peniaze cez daň z ubytovania a cez mestské rozpočty to prebehne do tohto systému. Štát im dá k tomu rovnakú čiastku a táto suma sa má prioritne využiť na propagáciu daného regiónu. Takže to, čo cestovný ruch na Slovensku potrebuje na 99 %, je dobrá propagácia, noví klienti, zahraniční klienti. Tí prinášajú na Slovensko a do cestovného ruchu peniaze. To je, to by mal byť cieľ, o ktorý sa máme snažiť, a o ostatné sa postarajú ľudia, ktorí v cestovnom ruchu pracujú, a prinesie to spústu nových pracovných miest. To nikdy nemalo slúžiť na nejaké dotácie, nech by boli zdôvodnené čímkoľvek. Keby radšej sme sa zamýšľali na to, ako prípadne posilniť tieto toky. Ja mám jednu myšlienku, jeden nápad, ako by sa to dalo úplne iným spôsobom a dobrým spôsobom, ktorý by posilnil zdroje týchto oblastných organizácií, aby bolo viac možné využiť na lepšiu a silnejšiu propagáciu, keďže štát trestuhodne zanedbáva túto funkciu, a pritom sú to najlepšie investované peniaze, ktoré sa najrýchlejšie vrátia. To nie sú minuté peniaze, ale investované peniaze s vysokou návratnosťou. Takže až sa dostanem aj k prihláseniu v ústnom prihlásení, tak by som aj viacej povedal o tomto zámere, ako posilniť finančné zdroje organizáciou, oblastných organizácií cestovného ruchu.
Hrnčiar, Andrej, podpredseda NR SR (2018-09-20):
Takže ďalšiu otázku položil pán poslanec Peter Šuca, ktorý však nie je v rokovacej sále. Otázka č. 4, poslanec Michal Bagačka je tu: „Vážený pán premiér, ako hodnotíte realizáciu akčných plánov v menej rozvinutých okresoch.“
M. Číž, podpredseda NR SR: (2009-04-21):
(Hlasovanie.) Prítomných 141 poslancov, za návrh 62 poslancov, proti 63  poslancov, zdržalo sa 15 poslancov, nehlasoval 1 poslanec. Konštatujem, že Národná rada nebude pokračovať v rokovaní o tomto návrhu zákona. Ďakujem spravodajcovi. Teraz nasleduje hlasovanie v prvom čítaní o návrhu poslancov Národnej rady Slovenskej republiky Martina Fronca a Júliusa Brocku na vydanie zákona, ktorým sa mení a dopĺňa zákon č. 243/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov . Parlamentná tlač má číslo 1036. Slovo má spravodajkyňa, ktorú navrhuje navrhnutý gestorský výbor pre vzdelanie, mládež, vedu a šport, poslankyňa Tatiana Rosová. Má slovo a bude uvádzať hlasovanie.
Jurinová, Erika, podpredsedníčka NR SR (2015-10-02):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť ústne. A registrujem prihlásenie pána navrhovateľa. Uzatváram možnosť prihlásiť sa. Prihlásení sú dvaja páni poslanci. (Reakcia z pléna.) Dobre, takže pán navrhovateľ dáva prednosť pánovi poslancovi Vašečkovi. Týmto mu dávam slovo.
P. Paška, predseda NR SR: (2007-06-28):
(Hlasovanie.) 143 prítomných, 60 za, 66 proti, 16 sa zdržalo, 1 nehlasoval. Ani bod 24 sme neschválili.
Hrušovský, Pavol, podpredseda NR SR (2010-12-10):
Hlasujeme o návrhu pani poslankyne Gibalovej. (Hlasovanie.) 137 prítomných, 77 za návrh, 46 proti, 12 sa zdržalo, 2 nehlasovali. Pozmeňovací návrh pani poslankyne Gibalovej sme schválili. Ďalší návrh.
Grendel, Gábor, podpredseda NR SR (2023-02-10):
Otváram všeobecnú rozpravu, do ktorej som dostal jednu písomnú prihlášku od pána poslanca Petra Cmoreja ako povereného člena poslaneckého klubu SaS, ale ešte pred ním sa do rozpravy hlási navrhovateľ pán poslanec Erik Tomáš. Nech sa páči, pán poslanec.
P. Hrušovský, podpredseda NR SR: (2001-11-29):
(Hlasovanie.) Prítomných je 112 poslancov, za 5, proti 93, zdržalo sa 11, nehlasovali 3. Body 41 a 44 sme neschválili.
Jurinová, Erika, podpredsedníčka NR SR (2014-04-03):
Ďakujem. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Miroslavovi Kadúcovi.
Cséfalvayová, Katarína, poslankyňa NR SR (2017-10-12):
Ako spoločná spravodajkyňa predkladám návrh na skrátenie lehoty a na prerokovanie návrhu zákona v treťom čítaní ihneď. Prosím, pán predsedajúci, dajte o tom hlasovať.
Bittó Cigániková, Jana, poslankyňa NR SR (2023-11-21):
Ondro, ďakujem veľmi pekne za vystúpenie a chcem len potvrdiť a dať ti určite za pravdu, to som zabudla vo svojom vystúpení povedať, ten návrh je napísaný podľa mňa úplne nedostatočne a nezrozumiteľne. A o to viac by som ocenila aj to rozdelenie toho čítania, teda nateraz prvé čítanie, druhé, tretie v decembri. Takže podporujem a ďakujem veľmi pekne. Mám veľmi rada tvoje vecné vystúpenia.
Benčík, Ján, poslanec NR SR (2022-10-27):
Vážený pán predsedajúci, vážené kolegyne, kolegovia, dovoľte, aby som ako určený spravodajca predniesol spoločnú správu výborov Národnej rady Slovenskej republiky o prerokovaní návrhu zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov (tlač 1099). Výbor pre obranu a bezpečnosť ako gestorský výbor podáva Národnej rade spoločnú správu výborov Národnej rady Slovenskej republiky. Národná rada uznesením č. 1621 z 23. septembra 2022 pridelila vládny návrh zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov na prerokovanie ústavnoprávnemu výboru a výboru pre obranu a bezpečnosť ako gestorskému. Výbory prerokovali predmetný návrh zákona v stanovenej lehote. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol návrh zákona pridelený, zaujali nasledovné stanoviská: Ústavnoprávny výbor uznesením č. 571 z 13. októbra 2022 odporučil Národnej rade návrh zákona schváliť. Výbor pre obranu a bezpečnosť uznesením č. 187 zo 17. októbra 2022 rovnako odporučil Národnej rade návrh zákona schváliť. Gestorský výbor na základe stanovísk výborov vyjadrených v ich uzneseniach uvedených pod bodom III tejto správy a v stanoviskách poslancov vyjadrených v rozprave k tomuto návrhu zákona odporúča Národnej rade návrh zákona schváliť. Gestorský výbor ma určil ako spoločného spravodajcu, aby som vystúpil na schôdzi Národnej rady k uvedenému návrhu zákona v druhom a treťom čítaní a predniesol spoločnú správu výborov a odôvodnil návrh a stanovisko gestorského výboru. Spoločná správa výborov k vládnemu návrhu zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov v druhom čítaní bola schválená uznesením Výboru Národnej rady Slovenskej republiky pre obranu a bezpečnosť č. 196 na svojej 84. schôdzi. Ďakujem, skončil som. Otvorte, prosím, rozpravu, pán predsedajúci.
M. Gaľa, poslanec: (2003-09-16):
Samosprávne kraje ako zriaďovateľ tohto typu škôl tak nemôžu prostredníctvom svojich zástupcov vstupovať do rozhodovania školských samospráv. V Prešovskom samosprávnom kraji, kde som poslancom zastupiteľstva samosprávneho kraja, sme túto situáciu riešili tak, že oficiálne predstavitelia samosprávneho kraja oslovili primátorov miest a starostov obcí, na území ktorých sa nachádzajú stredné školy v zriaďovateľskej pôsobnosti samosprávneho kraja, aby vo svojich zastupiteľstvách schválili nominantov územnej samosprávy za delegátov mestského alebo obecného zastupiteľstva do školských rád na stredných školách. Len na základe ústretového konania obecnej samosprávy získal samosprávny kraj zastúpenie v školských radách stredných škôl, ktorých je vlastne zriaďovateľom. Samozrejme, že tento nedostatok nastal predovšetkým preto, že v rámci reformy verejnej správy došlo k presunu kompetencií. Napríklad dnes, keď existujú samosprávne kraje, otvára sa otázka, či je opodstatnená účasť zástupcov príslušného obecného zastupiteľstva v školských radách stredných škôl, keď jediné, čo spája strednú školu s mestom alebo obcou, je, že sa nachádza na ich území. Keďže však uvedený problém vlastne rieši deviata časť navrhovanej parlamentnej tlače v § 26 vládneho návrhu zákona o štátnej samospráve v školstve a školskej samospráve, odporúčam posunúť tento návrh zákona do druhého čítania a v konečnom dôsledku hlasovať o jeho prijatí. Ďakujem za slovo a ďakujem za pozornosť.
Ďuriš Nicholsonová, Lucia, podpredsedníčka NR SR (2017-10-17):
Ďakujem pekne, pán spravodajca. Registrujem jednu faktickú poznámku na vaše vystúpenie. Končím možnosť prihlásiť sa s faktickou poznámkou. Pani poslankyňa Zemanová, nech sa páči.
Gašpar, Tibor, poslanec NR SR (2024-04-30):
Ďakujem, pán predsedajúci, za slovo. Pani poslankyňa, ja by som chcel reagovať na to, že, samozrejme, obaja máme rozličné politické pohľady na to, ako fungovali niektorí členovia, zdôrazňujem niektorí členovia Súdnej rady. A keď sa bavíme konkrétne o dvoch, ktorí budú predmetom odvolávania, čiže o členovi pánovi Jánovi Mazákovi a pánovi Majerníkovi, tak ja zastávam názor, že to fungovanie nebolo v súlade s tým, ako by mali členovia Súdnej rady postupovať. Chcem ale zdôrazniť to, čo bolo tiež už povedané, že zákonná úprava pri postupe, ako odvolávať člena Súdnej rady, hovorí, že v podstate to môže byť v ktoromkoľvek časti toho funkčného obdobia a bez uvedenia dôvodu. My sme túto zákonnú úpravu neprijímali, prijímala ju bývalá vládna koalícia a gestorom tejto úpravy bola pani bývalá pani ministerka spravodlivosti, pani Kolíková. Tá zdôrazňovala na výbore ústavnoprávnom, že ten, táto zlá úprava je motivovaná tým, aby členovia, ktorí budú prípadne raz odvolávaní, nečelili najmä nejakému verejnému lynču, čo sa nezlučuje vôbec s tým, o čom tu teraz rozprávame a o čom ste aj vy hovorili, že dôvody, ktoré boli uvádzané, nie sú vlastne dôvody a že všetky boli vysvetlené a podobne. Tak ja sa domnievam, že tie dôvody bude potrebné teda ešte raz konkretizovať a sú veľmi presné a jasné, aby ste dostali odpočet, prečo budem ja a možno aj koalícia postupovať pri odvolávaní dvoch členov za parlament v Súdnej rade tak, že budeme hlasovať za ich odvolanie. Ďakujem.
Laššáková, Jana, podpredsedníčka NR SR (2013-12-04):
Prezentujme sa a hlasujeme. (Hlasovanie.) Prítomných 139 poslancov, za návrh 79, proti 18, zdržalo sa 41 poslancov, 1 poslanec nehlasoval. Národná rada sa uzniesla, že tento návrh zákona prerokuje v druhom čítaní. Nech sa páči, pani spravodajkyňa, ďalšie hlasovanie.
V. Veteška, podpredseda NR SR: (2004-03-16):
D. Bollová, poslankyňa: Ďakujem pekne, pán predsedajúci. Chcela by som pár slov povedať, k pánu kolegovi Blajskovi dodať. Skutočne, pán Blajsko, pán Mikloš je chytrý. Správa sa ako žralok. Napr. ministerstvo financií pod jeho vedením 2 dni po zákonitej lehote naliehalo, aby bolo dané na výkon rozhodnutie o finančnej úhrade za lukratívny hotel v Tatrách, pretože má niekto eminentný záujem ho získať. Chytrý je ten, kto sa stará hlavne o svoj prospech. Pán minister je okrem toho nepravdovravný. Hovoril, že môžeme rozdeliť iba toľko, koľko máme. Nevedno ale, kde našiel z večera do rána 500 korún ako aktivačný príspevok pre Rómov. Je ešte flegmatický. Nepočuli sme od neho ani jednu správu o hospodárení s pridelenými prostriedkami zo štátneho rozpočtu na projekty, ktoré sa stali žriedlom pre finančné aféry. Je ešte cynický, pretože bez váhania pridelí milióny na naše, s prepáčením, vojenské misie, hoci musí vedieť, že zároveň vystavuje Slovensko a občanov priamemu ohrozeniu života. Je ale hlavne nekompetentný spravovať štátne financie, v dôsledku čoho sa zväčšuje v našej vlasti chudoba, rozvrat a degenerácia spoločnosti. Preto budeme hlasovať za jeho odvolanie. Ďakujem. (Potlesk.)
Viskupič, Jozef, poslanec NR SR (2012-05-15):
Ďakujem. Pán poslanec Štefanec, chcel som iba doplniť k vášmu vystúpeniu to, že za poslanecký klub Obyčajných ľudí a nezávislé osobnosti chceme vyjadriť vlastne podporu, ktorú sme aj prejavili podpisom pod váš návrh, keďže sa tento bod a toto doplnenie stalo pre mnohých z poslaneckého klubu tým bodom, aby mohli nejakým spôsobom pristúpiť k tomu, aby mohli súhlasiť s predkladaným uznesením. Chcem vám povedať, že na základe tejto zmeny si vieme predstaviť podporu a niektorí si vedia predstaviť podporu, ak bude táto vec schválená. Takže ďakujem za predloženie a možnosť sa zúčastniť toho. Podporíme váš doplnok k danému uzneseniu. Ďakujem.
Jurzyca, Eugen, poslanec NR SR (2018-12-13):
Ďakujem všetkým kolegom, ktorí sa zapojili faktickými. Soni Gaborčákovej odpovedám, že, že aby, aby to nedopadlo na ľudí, tento zákon, tak ho treba zrušiť, no. A ja, áno. Potom s pánom Budajom aj s ďalšími predrečníkmi súhlasím, s pánom Budajom osobitne v tom, že spoločná poľnohospodárska politika nesmie diskriminovať. Je to hrozné, keď diskriminuje a doplácajú na to aj naši farmári. A najviac času som si nechal pre pána Bernaťáka. Tie ceny, a existuje na to nejaká analýza Národnej banky, u nás ceny potravín rastú aj preto rýchlejšie, lebo keď rastie cena komodity, tak tá komodita, tá cena komodity v celkovej cene potravín u nás tvorí väčší podiel než napríklad v Rakúsku. A ten zvyšok je proste u nás nižší a ten by mohol tlmil ten nárast ceny. A keďže je u nás nižší a pri raste ceny komodity na svetových trhoch u nás dochádza k tomu, že nám narastú rýchlejšie ceny než napríklad v Rakúsku. Súčasne platí, že u nás v priemere rastú rýchlejšie ceny než v západnej Európe z dôvodu konvergencie celej ekonomiky. Pána Katriaka si musím pozrieť, ale v zásade platí, že ak by zvýšené dane nezvyšovali ceny, tak by sme objavili perpetuum mobile. Ďakujem.
P. Hrušovský, predseda NR SR: (2004-03-05):
Budeme musieť pristúpiť k opakovanej voľbe, jednak kandidáta na sudcu disciplinárneho súdu, ale aj v opakovanej voľbe na zvolenie ešte jedného člena Rozhlasovej rady. Dvoch, pardon. Odporúčam, aby sme tak urobili spolu s voľbami do Televíznej rady v priebehu budúceho týždňa po tom, ako gestorský výbor vyhotoví spoločnú správu výboru k jednotlivým návrhom. Panie poslankyne, páni poslanci, odporúčam, aby sme pristúpili teraz k rokovaniu o prerušenom bode programu, ktorým je návrh zákona o voľbách do Národnej rady. Poprosím pána ministra vnútra, aby zaujal miesto pre navrhovateľov. Pána poslanca Gábora, Gála, miesto pre spravodajcov. Chcem vás ďalej požiadať, aby sme dnes o tomto návrhu zákona nehlasovali. Včera - a predpokladám, že ešte aj v priebehu rozpravy, do ktorej sú prihlásení ešte páni poslanci Polka, pán poslanec Heriban, Minárik, Hopta, Novotný a Henzélyová. Pán poslanec Polka nie. Henzélyová, sme hlasovali o návrhu volebného zákona na budúci týždeň, aby sme vytvorili dostatočný priestor navrhovateľovi, aby jeho odborníci mohli posúdiť kvalitu predložených návrhov zákonov, či vôbec spĺňajú legislatívne požiadavky na perfektnosť tohto návrhu zákona, aby navrhovateľ vedel posúdiť kvalitu predložených poslaneckých návrhov, aby sme sa nedopustili chyby pri hlasovaní a zbytočných problémov pri prerokúvaní tohto návrhu zákona. Je s takýmto postupom, páni poslanci, súhlas? (Ruch v sále.) Ďakujem pekne. Nech sa páči, pán poslanec Pavol Minárik. Prepáčte ešte, pán poslanec Hamerlik a Jarjabek. R. Hamerlik, poslanec: Ďakujem, pán predseda, za slovo. Chcem sa ospravedlniť za fázové oneskorenie, napriek tomu však navrhujem v súlade s § 24 ods. 4 zákona o rokovacom poriadku Národnej rady Slovenskej republiky presunúť body programu schôdze č. 57, 58, 59 a 72 na stredu 10. marca ako prvé body po obedňajšej prestávke z dôvodu zahraničnej pracovnej cesty pána ministra pôdohospodárstva Zsolta Simona. Ďakujem pekne.
Zmajkovičová, Renáta, podpredsedníčka NR SR (2013-02-08):
Faktické poznámky na vystúpenie pána poslanca nie sú. Teraz vyhlasujem všeobecnú rozpravu za skončenú. A pani poslankyňa pani navrhovateľka, chcete zaujať stanovisko k rozprave? (Reakcia navrhovateľky.) Nech sa páči.
Kadúc, Miroslav, poslanec NR SR (2015-04-22):
Ďakujem pekne. Pán minister, čo mi na tomto celom vadí je, že kde bola vládna strana doteraz? Toto nie je nový problém. Váhostav, to bolo známe, že oni neplatia. A keby vám to nebolo známe, určite ste počuli o TSS Grade, o Doprastave, hovoríme tiež radovo o desiatkach, v jenom prípade aj o stovkách miliónov. Kde ste boli? Viete, preto mi vadí, že táto vaša snaha nie je úprimná a okej, s tým sa vysporiadame asi pri voľbách tak my, ako aj vy. Som rád, že ste otvorili to, čo povedal Ľudovít Ódor. Ja pochopiteľne, keďže vy ste na opačnej strane barikády a on je, povedzme že, alebo rozpočtová rada je kreovaná, bola kreovaná tu naprieč politickým spektrom, tak tá moja skôr smeruje k nemu. Ale okej, nech je to účtovná operácia, nech je to na polemike. Ale keď bankám vy zvýšite odvod, banky musia svoje finančné plány niekde vykryť. Niekde ich musia zaplátať. Kde to urobia? Kde máme záruky, že tie banky to nepremietnu do poplatkov, do rôznych poplatkov, do zvýšených poplatkov, čo i len o cent, o dva, o tri. Tí ľudia to pocítia, pocítia to. Čiže myslím, že toto by sme si mali povedať a myslím, že by to bolo od vás úprimné, aby ste povedali, že ak to podľa vás nemá vplyv na verejné financie, môže to mať dopad na bežných občanov.
Simon, Zsolt, poslanec NR SR (2014-11-10):
Ďakujem pekne. Vážený pán kolega Blaha, k demokracii patrí aj to, že aj vy môžte sedieť v tejto Národnej rade a máte tu možnosť vystúpiť. Občania vo voľbách sa tak vyjadrili. Ja by som sa chcel napojiť na to vaše vyjadrenie, keď ste hovorili, že ste vyvodili zodpovednosť. Tak si vás verejne dovoľujem vyzvať, aby ste mi vysvetlili, ako ste vyvodili zodpovednosť, keď ministerku Zvolenskú, ktorá bola z liahne Penty, ste nahradili iným ministrom z inej liahne Penty. A keď Penta spolu s Medical Group sídlia na tej istej adrese v Belize a vykrádajú zdravotníctvo, tak ste nič iné neurobili, len ste vymenili na fasáde jednu malú tabuľku, ale systém zostal ten istý. A keď my tu dnes kritizujeme, tak to kritizujeme práve preto, lebo nič ste de facto neurobili. A musím povedať, že viackrát som pri tejto diskusii aj vo faktických pripomienkach vyzval, nech príde do Národnej rady Pavol Paška a Robert Fico a nech diskutuje s opozíciou, s predstaviteľmi voličov, ktorí ich sem dostali. A je mi to ľúto, že neprišli. Pretože niektorí kolegovia a ľudia budú chcieť komunikovať s nimi ako občania vonku na uliciach. A mne sa to nepáči, že bude komunikácia vonku na uliciach, budú protesty. Ale zato, že oni sem nenabrali odvahu a neprišli komunikovať a neprišli diskutovať s nami, tak budú musieť diskutovať asi na uliciach. A za to nesiete zodpovednosť vy, aj vy konkrétne, pán Blaha, svojím vystúpením. Ďakujem.
Grendel, Gábor, podpredseda NR SR (2022-12-20):
Vážené panie poslankyne, vážení páni poslanci, pokračujeme v popoludňajšom rokovaní trinásteho dňa 78. schôdze Národnej rady Slovenskej republiky podľa odsúhlasenej zmeny programu prvým čítaním o vládnom návrhu zákona o solidárnom príspevku z činností v odvetviach ropy, zemného plynu, uhlia a rafinérií a o doplnení niektorých zákonov . Vládny návrh zákona je pod tlačou 1332. Návrh na jeho pridelenie na prerokovanie výborom je v rozhodnutí č. 1391. Prosím pána podpredsedu vlády a ministra financií Slovenskej republiky Igora Matoviča, aby vládny návrh zákona uviedol.
Číž, Miroslav, podpredseda NR SR (2015-06-23):
Pán poslanec Zajac.
Kaník, Ľudovít, poslanec NR SR (2013-05-31):
Tak chápem, že sa všetci ponáhľame. (Povedané so smiechom.) Ďakujem kolegom, ktorí reagovali. Ako veľmi stručne asi stačí zareagovať, že, áno, potrebujeme zmenu. Potrebujeme zmenu v tom systéme, aby sme sa niekam dostali, kde to má zmysel, lebo takto len veľké, veľké objemy peňazí prúdia do tohto systému, ale neprinášajú efekt. Naopak, spôsobujú negatívne efekty a to je zlé, to je smutné a treba s tým naozaj niečo robiť. Ďakujem.
Hrnčiar, Andrej, podpredseda NR SR (2016-12-01):
Ďakujem. Končím možnosť nahlásiť sa s faktickými poznámkami. Na vystúpenie pána poslanca sú dve faktické poznámky. Nech sa páči, pán poslanec Klus.
B. Bugár, podpredseda NR SR: (2003-09-18):
Pán poslanec Přidal, nech sa páči.
Vaľová, Jana, poslankyňa NR SR (2014-10-30):
Ďakujem veľmi pekne. Viete, ja nebudem hodnotiť ani mená exekútorov, ani exekútorov, ale treba si povedať, že exekútori pôsobia aj vtedy, ak rodič neplatí výživné a štát platí výživné za týchto rodičov. Ak niekto niekomu spreneverí majetok, nie sú to len nebankovky. To je, prosím vás pekne, zamyslime sa aj nad tým. Druhú vec, pán minister, ja prečítam, čo ste povedali, že za pôsobenia pána Kaníka a pána Beblavého totiž úrady práce podporili a financovali prácu na 50 exekútorských úradoch pre celkovo 72 mladých nezamestnaných. A keďže pán Mihál bol s pani Nicholsonovou na ministerstve kratšie, rezort pod ich vedením stihol financovať len 46 exekútorov a 52 mladých, ktorí u nich pracovali. Aj tieto podmienky neschvaľoval Brusel. Pán minister, vo vašom dôvode je napísané, že vás odvolávajú za štyri miesta exekútorov. Tak potom, vážení páni poslanci, majme rovnaký meter, ak odvolávame ministra, tak prijmeme uznesenie, že tí poslanci, ktorí dneska hádžu špinu a tvrdia, že toto je zločin, nech už nikdy nebudú môcť kandidovať do tohto zastupiteľstva, do tohto parlamentu. Tak vy nemáte rovnaký meter na každého? Tak nech sa potom postavia aj títo poslanci, ktorí boli ministri za tento istý pult a nech obhajujú, prečo to urobili, ak idú niekoho za toto odsúdiť. Vážení, bolo by to korektné. Ďakujem.
J. Burian, poslanec: (2009-06-16):
Prosím vás, pán predseda, dajte hlasovať.
Laurenčík, Milan, podpredseda NR SR (2021-05-12):
Pán poslanec Saloň, chcete reagovať na faktické poznámky? Nech sa páči.
Viskupič, Marián, poslanec NR SR (2022-03-16):
Hlasujeme dnes o jedenástej. Ďakujem.
Kollár, Boris, predseda NR SR (2022-10-04):
(Zaznievanie gongu.) Kolegovia, budeme pokračovať tým, že treba reštartnúť systém. Všetci si vyberte karty, zasuňte späť a pozrite sa, či vám tie karty idú. Ďakujem pekne. Skôr než začneme mám, dávam procedurálny návrh, aby sa dnes hlasovalo aj po dvanástej hodine, aby sme odsúhlasili všetky body, ktoré máme tunak, je ich 24. A ešte dávam zároveň návrh, aby sme o tlači 1124, bod 85 schváleného programu, to sú tie životné partnerstvá, aby sme hlasovali tiež teraz po tejto jedenástej hodine v tomto bloku. Je, prosím, všeobecný súhlas? (Reakcie z pléna.) Nie? Bolo nie. Prosím, dávam o tom hlasovať. Prezentujme sa a hlasujeme. (Hlasovanie.) Prítomných 140 poslancov, za 113, proti 22, zdržali sa 4, nehlasoval 1. Uvedený návrh sme schválili. Chcem vás informovať, kolegovia, že minister zdravotníctva požiadal o prerokovanie tlače 1200 v druhom čítaní dnes na štrnástu hodinu. Preto dávam ešte jeden návrh na prerokovanie tejto tlače v termíne, ako som uviedol. Je všeobecný súhlas, prosím? A je to vládny návrh novely zákona o poskytovaní zdravotnej starostlivosti. (Súhlasná reakcia pléna.) Ďakujem pekne, uvedené sme termínovali. Teraz pristúpime k hlasovaniu o návrhu na vyslovenie nedôvery podpredsedovi vlády a ministrovi financií Slovenskej republiky Igorovi Matovičovi. Chcem uviesť, že podľa článku 88 ods. 2 Ústavy Slovenskej republiky na vyslovenie nedôvery vláde alebo jej členovi je potrebný súhlas nadpolovičnej väčšiny všetkých poslancov. To znamená, že súhlas najmenej 76 poslancov. Prosím spoločného spravodajcu, predsedu výboru pre financie a rozpočet, poslanca Mariána Viskupiča, aby uviedol hlasovanie o návrhu uznesenia. Nech sa páči, pán poslanec, máte slovo. (Hlasovanie o návrhu skupiny poslancov Národnej rady Slovenskej republiky na vyslovenie nedôvery podpredsedovi vlády a ministrovi financií Slovenskej republiky Igorovi Matovičovi , tlač 1201.)
Jurinová, Erika, podpredsedníčka NR SR (2013-01-31):
Ďakujem pekne za slovo, ďakujem aj za odpoveď. Pán minister, pekne ste to povedali. Jedna vec je, že balíček konsolidačných opatrení platí od 1. januára 2013, a druhá vec je, že teraz len vlastne vytvárate stratégiu ozdravných opatrení pre podnikateľské prostredie. Takže ten nesúlad, časový nesúlad, ktorý je spôsobený, by som chcela vedieť, že či máte, či naozaj viete odhadnúť, čo to spôsobí. Možnože do roka zavediete ten balíček, v akej postupnosti, to ani nevieme. Videli sme ho, len jeho hrubý náčrt, takže predpokladám, a teda chcem veriť, pevne veriť, že informácie máte lepšie ako my, priamo z prvej ruky, že naozaj firmy nebudú odchádzať od nás. Ale teda poprosím vás, že naozaj tú súslednosť, keby ste nám povedali, že kedy budú platiť už opatrenia práve na zlepšenie toho podnikateľského prostredia. Ďakujem.
Hort, Milan, podpredseda NR SR (2010-10-13):
Ďakujem. Pán spravodajca, chcete vystúpiť ešte na záver? Nech sa páči.
Bugár, Béla, podpredseda NR SR (2017-02-10):
Ďakujem, pani podpredsedníčka. Teraz dávam slovo spoločnému spravodajcovi z ústavnoprávneho výboru pánovi poslancovi Petrovi Kresákovi, aby prečítal správu gesčného výboru. Nech sa páči.
P. Csáky, podpredseda vlády SR: (2002-06-27):
Vychádzajúc z úlohy vnútrozemskej plavby, ktorou je jej ekonomická a ekologická výhodnosť a poskytovanie voľnej infraštruktúry a prepravných kapacít, čím umožňuje znížiť spoločenské náklady a negatívne dosahy na životné prostredie, je predkladaná dohoda k realizačným výstupom uskutočnenia cieľov a zámerov obdivoch strán. Text predkladanej dohody zodpovedá štandardným bilaterálnym dohodám o vnútrozemskej plavbe, ktoré má Slovenská republika uzavreté so Spolkovou republikou Nemecko a Holandským kráľovstvom. Ustavenia dohody komplexne riešia problematiku vnútrozemskej plavby na územiach obidvoch štátov vrátane režimu plavby na rieke Morave, kde je vodný tok v dĺžke 50 km spoločným hraničným úsekom. Dohoda upravuje aj otázky súvisiace s uznávaním dokladov odbornej spôsobilosti pomocou členov lodných posádok a vytváraním spoločných podnikov prevádzkovateľmi vodnej dopravy. Záverom vás, panie poslankyne a páni, prosím o vyslovenie súhlasu s predmetnou dohodou a rozhodnutie, že ide o medzinárodnú zmluvu podľa čl. 7 ods. 5 Ústavy Slovenskej republiky. Ďakujem za pochopenie.
P. Hrušovský, predseda NR SR: (2005-09-21):
Nech sa páči, poďte, pani poslankyňa. Nech sa páči.
Pellegrini, Peter, predseda NR SR (2015-02-05):
Pán premiér, nech sa páči. Ak chcete reagovať.